**HEA EESKUJU**

**VILLU LIIVLA**

Pärnu Täiskasvanute Gümnaasium

Villu Liivla on Pärnu üks kõige aktiivsemaid noori. Peale selle, et ta on Pärnu linna Noortekogu liige ja endine kultuuri- ja spordikomisjoni esimees, on ta Pärnumaa Noortekogu esimees ning Eesti Õpilasesinduste Liidu ja Pärnu kohaliku koostöötamiskeskuse Forwardspace'i vabatahtlik. Võib öelda, et peaaegu iga vaba hetk, mis tal on, läheb aktivismi alla. Ta korraldab üritusi, on teiste üritustel vabatahtlik, on mentor Pärnumaa Noortekogu liikmetele - aitab neil oma ülesandeid täita ja selgitab kõike, mis segaseks jääb.

Villu esindab Pärnumaa noori ja arendab meie osalusmaastikku. Ta on korraldanud või aitanud korraldada mitmeid üritusi just selle eesmärgiga. Omaalgatuseks võib lugeda ta (nüüdseks tegevuse lõpetanud) õpilasfirma Soundsgood ÕF, mis tegeles heli- ja valgustehnika vahendamisega. Selle teema valis ta, sest töötab heli- ja valgustehnikuna. Villul ei jätkunud Pärnu erakoolis käimise kõrvalt enam aega vabatahtliku tegevuse ja osaluskogu juhtimise jaoks, seega hiljuti vahetas ta kooli, et selle koormust vähendada. Praeguses koolis läheb tal väga hästi - ta saab hästi läbi klassikaaslaste ja õpetajatega ning tema õpitulemused on paranenud.

Villu on Pärnu noortele eeskujuks just sellega, et ta jagab end mitmete tegevuste peale ning saab selle kõigega hästi hakkama. Olnud Pärnu linna Noortekogu liige juba üle kahe aasta ning Pärnumaa Noortekogu liige aasta, on tal tohutult kogemusi ajaplaneerimise ja muude selliste oskustega. Ta inspireerib meid olema rohkem avatud igasugustele võimalustele ja aitama teisi kasvõi kõige väiksematel viisidel.

Villu üks kõige silmapaistvamaid tegevusi on tema aeg Pärnumaa Noortekogu esimehena. Kuigi ta on olnud esimees alles kevadest saati, on ta juba väga palju korda saatnud. Kaks kõige suuremat tegevust, mida ta on juba korda saatnud, on Pärnu noorte küsitlus, mille kohta leiab artikleid ka Pärnu Postimehest, ning SAP ehk Saaremaa Arendusprogramm, mis on projekt, mille jooksul me koolitame välja Saaremaa valla Noortevolikogu. Alati, kui on vaja n-ö "tulekahjusid kustutada", on see tema esimene prioriteet. Üks tema silmapaistvamaid oskusi on heli- ja valgustehnika üles seadmine ja kasutamine. Kuna ta on juba pikka aega töötanud mõlemas valdkonnas, on tal tohutult palju kogemusi. Tänu sellele on tal võimalik aidata igas projektis ning seda ta ka tavaliselt teeb. Kõige tähelepanuväärsem omadus Villu puhul on tema võime panna inimesi endasse uskuma. Kui keegi on millegagi alla andnud või ei julge mõne tegevusega jätkata, aitab Villu alati neil näha, kui võimelised ja osavad nad tegelikult on.

Villu Liivla väärib Hea Eeskuju tiitlit, sest oma tegudega inspireerib ta konstatnselt teisi tema ümber.

HEA EESKUJU ESITAJA

Annabel Heindla